OpenLLM-France/wikimedia huggingface dataset:
# Schnauzer gegant

El Schnauzer gegant és una raça de gos gran i compacta. Longeu, amant de l'aigua i actiu, és una de les tres varietats de Schnauzer.

## Descripció

El pelatge dels schnauzers gegants és llis i dens. En general, el pelatge és de color negre o grisenc. El seu pes mitjà va dels 32 als 45,326 kg i mesura d'alt entre 59 i 68 cm.
La forma correcta de caminar dels schnauzers gegants és amb trot ràpid i ferm.

## Característiques

El Schnauzer gegant és un dels gossos de guàrdia i defensa poc coneguts pel públic en general, però molt apreciats pels aficionats, ja que són moltes les qualitats d'aquesta raça. És un gos impetuós però equilibrat, amb una energia extraordinària. A més de ser un guardià vigilant té un caràcter bonàs que es manifesta en el desig de jugar i en la delicadesa amb què tracta als nens. La seva facilitat per a l'ensinistrament, valor i salut de ferro són qualitats que el converteixen en un dels millors Gossos de Guàrdia que existeixen.
Cal destacar la seva capacitat i voluntat de rastreig que l'han convertit en el gos ideal per a organismes de seguretat. A Europa s'utilitzen fonamentalment en catàstrofes, recerca de drogues i seguretat, a l'Argentina els veiem en la Gendarmeria Nacional, Aeronàutica i, recentment, al Servei Penitenciari Nacional.
Qui es decideixi per aquesta raça tindrà un gos de companyia sempre present i disposat a demostrar sempre la seva fidelitat, un company alegre i juganer i un guardià, sense por, dels éssers que estima i del seu territori.
La raça va passar a estar gairebé extinta durant la Segona Guerra Mundial a causa del fet que els soldats alemanys els utilitzaven per a la lluita. Tan lleials que morien juntament amb els seus amos en el combat, encara que la seva actuació va ser opacada per l'imponent Pastor alemany, que va ser declarat com el gos de guerra raça número 1 en l'actualitat.

## Vegeu també

* Schnauzer
* Schnauzer miniatura
* Schnauzer estàndard
* Raça de gos
* Agility
* Exposició canina
* Schutzhund

## Referències

* Fogle, Bruce, DVM (2000). The new Encyclopedia of the Dog. Doring Kindersley (DK). ISBN 0-7894-6130-7.
* Mehus-Roe, Kristin (ed.) (2005). The original dog bible : the definitive source for all things dog. BowTie Press. ISBN 1-931993-34-3.
* Gallant, Johan (1996). "The world or Schnauzers: Standard - Giant - Miniature". Alpine publications. ISBN 0-931866-93-6

## Enllaços externs

* Més informació sobre el Schnauzer gegant
** Working Riesenschnauzer Federation
# Mientras arden las fallas

Mientras arden las fallas (la traducció catalana seria Mentre cremen les falles) és una pel·lícula muda dirigida per Miguel Monleon en 1929. Està ambientada en la festa de les Falles.
La pel·lícula estava basada en un guió de José Fernández Caireles i mostrava escenaris de les ciutats de València, Alcoi i Alacant. El director, Miguel Monleon, era el pare del futur actor Joan Monleon. La pel·lícula fou un fracàs econòmic.

## Argument

El film conta la història de Riteta, una dona alcoiana que rep una carta del seu germà, artista faller, convidant-la a passar uns dies a la festa. A la pel·lícula s'hi produeixen cameos del polític Félix Azzati, la còmica Amparo Martí i el torero Enrique Torres.

## Referències

* ↑ Alicantinos en el cine Per Pedro López García, pg. 261 (castellà)
* ↑ Entrevista a Joan Monleon (Identitats, any 1988) minut 3:00
* 1 2 Las fallas no pasan el casting notícia a Las Provincias del 17 de març de 2014 (castellà)
# Tetrabrachium ocellatum

Tetrabrachium ocellatum és una espècie de peixos Lophiiformes, molt relacionat amb els veritables peixos granota. És l'únic membre del seu gènere.
Igual que els veritables peixos granota, és un peix petit, de no més de 7 centímetres de longitud, amb un cos aplanat i la pell fina. Té aletes pectorals prènsils, que l'ajuden a moure's al llarg del fons de la mar, i donant-li el seu aspecte «de quatre braços». Viu en aigües poc profundes, a uns 50 metres de profunditat, en les costes de Nova Guinea, Indonèsia i Austràlia.

## Referències

* ↑ "Tetrabrachium ocellatum". FishBase. Ed. Rainer Froese i Daniel Pauly. Abril del 2012. N.p.: FishBase, 2012.
# Tití del llac Baptista

El tití del llac Baptista (Plecturocebus baptista) és un primat platirrí de la família dels pitècids. Antigament se'l considerava una subespècie del tití de Hoffmanns (amb el nom Callicebus hoffmannsi baptista), però actualment el consens científic és que el tití del llac Baptista és una espècie a part.
Aquest tití és endèmic d'una estreta franja de bosc amazònic del centre del Brasil, a la riba oriental del riu Purus, al llarg de la part terminal del seu curs, fins a la fusió del riu amb l'Amazones i a la ciutat de Manaus.
# Lithognathus lithognathus

Lithognathus lithognathus és un peix teleosti de la família dels espàrids i de l'ordre dels perciformes.

## Morfologia

Pot arribar als 200 cm de llargària total.

## Distribució geogràfica

Es troba a les costes de Sud-àfrica.

## Referències

* ↑ MarineSpecies.org (anglès)
* ↑ UNEP-WCMC Species Database (anglès)
* ↑ The Taxonomicon (anglès)
* 1 2 FishBase (anglès)

## Bibliografia

* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.

## Enllaços externs

* BioLib (anglès)
# Hannah (cràter)

Hannah és un cràter d'impacte en el planeta Venus de 19,8 km de diàmetre. Porta el nom d'un antropònim hebreu, i el seu nom va ser aprovat per la Unió Astronòmica Internacional el 1994.

## Referències

* ↑ «Hannah». Gazetteer of Planetary Nomenclature. United States Geological Survey. [Consulta: 1r juliol 2017].

## Vegeu també

* Llista de cràters de Venus
# Muralla d'Anastasi

La muralla d'Anastasi fou una fortificació construïda el 507 per ordres de l'emperador Anastasi I Dicor com a obra defensiva contra pobles nòmades. Era una muralla construïda a l'istme de Constantinoble, de la costa de la Propòntida a la del Pont Euxí. Encara en queden algunes restes.

## Referències

* ↑ Smith, William (ed.). «MACRON TEICHOS». Dictionary of Greek and Roman Geography (1854). [Consulta: 15 juny 2024].

## Enllaços externs

* http://longwalls.ncl.ac.uk/AnastasianWall.htm Arxivat 2007-05-26 a Wayback Machine.
# Schneider

«Schneider» té aquests significats:
* Schneider (Indiana), població dels Estats Units a l'estat d'Indiana
* Schneider CA1, primer tanc francès
* Schneider Joyce, línia d'ordinadors personals produïda a Europa
* Schneider Kreuznach, fabricant alemany d'òptiques fotogràfiques i industrials
* Biografies:
** Alexander Schneider (Vilnius, 1908 - Nova York, 1993), violinista i director d'orquestra lituà
** Bernd Schneider, pilot de curses automobilístiques alemany
** David M. Schneider (Brooklyn, 1918 - Santa Cruz, Califòrnia, 1995), antropòleg estatunidenc
** Friedrich Schneider (Altwaltersdorf, 1786 - Dessau, 1853), compositor i musicògraf alemany
** Johann Schneider (Lauter, 1702 - Leipzig, 1788), organista i compositor alemany del Barroc
** Joseph Amadeus Schneider (Altgersdorf, 1789 - Dresden, 1864), professor, organista i compositor alemany
** Jürgen Schneider, diversos personatges
** René Schneider (Concepción, 1913 - Santiago, 1970), militar xilè
** Romy Schneider (Viena, 1938 - París, 1982) actriu austríaca
** Vreni Schneider o Verena Schneider (Elm, 1964), esquiadora alpina suïssa
** Wilhelm Schneider (Neudorf, 1783 - Merseburg, 1843), compositor i musicògraf alemany
# Miera

Miera és un municipi de la Comunitat Autònoma de Cantàbria, a la comarca de Trasmiera

## Localitats

* Ajanedo.
* La Cantolla.
* La Cárcoba (Capital).
* Irias.
* Linto.
* Mirones.
* Mortesante.
* Los Pumares.
* Solana.
* La Toba.
* La Vega.

## Demografia

Evolució demogràfica :
| 1900 | 1910 | 1920 | 1930 | 1940 | 1950 | 1960 | 1970 | 1980 | 1990 | 2000 | 2007 |
| 1.489 | 1.413 | 1.389 | 1.313 | 1.141 | 1.187 | 1.107 | 1.011 | 718 | 780 | 532 | 453 |
Font: INE

## Administració

Eleccions municipals, 23 de maig de 2003 :
| Partit | Vots | % | Regidors |
| PP | 237 | 55,90% | 4 |
| PSOE | 104 | 24,53% | 2 |
| PRC | 83 | 19,58% | 1 |
Eleccions municipals, 27 de maig de 2007 :
| Partit | Vots | % | Regidors |
| PP | 177 | 45,74% | 4 |
| PRC | 126 | 32,56% | 2 |
| PSOE | 84 | 21,71% | 1 |
# Thetford (Vermont)

Thetford és una població dels Estats Units a l'estat de Vermont. Segons el cens del 2000 tenia 2.617 habitants.

## Demografia

Segons el cens del 2000, Thetford tenia 2.617 habitants, 1.032 habitatges, i 730 famílies. La densitat de població era de 23,2 habitants per km².
Dels 1.032 habitatges en un 36,8% hi vivien nens de menys de 18 anys, en un 59,4% hi vivien parelles casades, en un 7,1% dones solteres, i en un 29,2% no eren unitats familiars. En el 23,2% dels habitatges hi vivien persones soles el 6,6% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,54 i el nombre mitjà de persones que vivien en cada família era de 3.
Per edats la població es repartia de la següent manera: un 26,9% tenia menys de 18 anys, un 5,5% entre 18 i 24, un 29,8% entre 25 i 44, un 27,4% de 45 a 60 i un 10,3% 65 anys o més.
L'edat mediana era de 39 anys. Per cada 100 dones de 18 o més anys hi havia 90,5 homes.
La renda mediana per habitatge era de 48.333 $ i la renda mediana per família de 55.323 $. Els homes tenien una renda mediana de 35.121 $ mentre que les dones 29.839 $. La renda per capita de la població era de 22.870 $. Entorn del 4% de les famílies i el 5,7% de la població estaven per davall del llindar de pobresa.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Thetford». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 13 agost 2010].
* ↑ «Geographic Comparison Table- Thetford». American Fact Finder. Oficina del Cens dels Estats Units, 12-01-2010.
# Ca Sanromà

Ca Sanromà és una obra de Valls (Alt Camp) protegida com a Bé Cultural d'Interès Local.

## Descripció

Edifici situat entre mitgeres al carrer Cort. Es tracta d'una construcció de quatre altures, planta baixa i tres pisos. L'edifici ha estat molt remodelat, fins al punt de conservar només elements puntuals com és el balcó, amb el perfil motllurat i emmarcat per una barana metàl·lica amb un motiu decoratiu curvilini.

## Referències

* ↑ «Ca Sanromà». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 13 novembre 2017].
# Hannah Adams

Hannah Adams (Medfield, EUA, 2 d'octubre de 1755 — Brookline, 15 de desembre de 1831) fou una teòloga i escriptora americana. Autora de diversos llibres i compiladora d'informació històrica en l'estudi de la religió.

## Referències

* ↑ «Hannah Adams | American historian» (en anglès). Encyclopedia Britannica.
# Satanoperca daemon

Satanoperca daemon és una espècie de peix de la família dels cíclids i de l'ordre dels perciformes.

## Morfologia

Els mascles poden assolir els 17 cm de longitud total.

## Distribució geogràfica

Es troba a Sud-amèrica: conques del riu Amazones al Brasil i Veneçuela, i de l'Orinoco a Colòmbia i Veneçuela.

## Referències

* ↑ Günther, A. 1862. Catalogue of the fishes in the British Museum. Catalogue of the Acanthopterygii, Pharyngognathi and Anacanthini in the collection of the British Museum. Cat. Fishes v. 4: i-xxi + 1-534.
* ↑ BioLib (anglès)
* 1 2 «Satanoperca daemon» (en anglès). FishBase. Froese, Rainer; Pauly, Daniel (editors).

## Bibliografia

* Axelrod, H. R., 1993. The most complete colored lexicon of cichlids. T.F.H. Publications, Neptune City (Estats Units).
* Goldstein, R.J.: Cichlids of the world.T.F.H. Publications Inc. Neptune City, Nova Jersey, Estats Units. Any 1988.
* Heckel, J. J. 1840. Johann Natterer's neue Flussfische Brasilien's nach den Beobachtungen und Mittheilungen des Entdeckers beschrieben (Erste Abtheilung, Die Labroiden). Ann. Wien. Mus. Naturges. v. 2: 325-471, Pls. 29-30.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Kullander, S.O. (1998). «A phylogeny and classification of the South American Cichlidae (Teleostei: Perciformes)». A L.R. Malabarba, R.E. Reis, R.P. Vari, Z.M. Lucena i C.A.S. Lucena (eds.). Phylogeny and classification of neotropical fishes. Porto Alegre, Brasil: EDIPUCRS. pp. pp. 461-498. ISBN 978-8574300351.
* Kullander, S.O., 2003. Cichlidae (Cichlids). p. 605-654. A R.E. Reis, S.O. Kullander i C.J. Ferraris, Jr. (eds.) Checklist of the Freshwater Fishes of South and Central America. Porto Alegre: EDIPUCRS, Brasil.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Römer U.: Cichliden Atlas, Bd. 1. Melle. 1311 p. Any 1998.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Milà-Sanremo 1955

La Milà-Sanremo 1954 fou la 45a edició de la Milà-Sanremo. La cursa es disputà el 19 de març de 1954 i va ser guanyada pel belga Germain Derijcke, que s'imposà a l'esprint al seu company d'escapada, Bernard Gauthier.
167 ciclistes hi van prendre part, acabant la cursa 104 d'ells.

## Classificació final

| | Ciclista | Equip | Temps |
| 1 | Germain Derijcke | - | 7h 03' 46" |
| 2 | Bernard Gauthier | - | m. t. |
| 3 | Jean Bobet | - | + 03" |
| 4 | Mauro Gianneschi | - | m. t. |
| 5 | Fiorenzo Magni | - | + 26" |
| 6 | Rik van Steenbergen | - | m. t. |
| 7 | Giorgio Albani | - | m. t. |
| 8 | Gilbert Bauvin | - | m. t. |
| 9 | Raphaël Géminiani | - | m. t. |
| 10 | Bruno Monti | - | m. t. |

## Enllaços externs

* Resultats complets a les-sports.info
* Resultats complets a milansanremo.co.uk
# Tina Karol

Tina Karol (ucraïnès: Тіна Кароль) (Orotukan, 25 de gener de 1985) nom artistic de Tetiana Grigorivna Liberman és una cantant ucraïnesa.

## Biografia

Tina Karol va nàixer de pare ucraïnès jueu i mare ucraïnesa a Orotukan, óblast de Magadan, a l'extrem est de Rússia. Quan tenia sis anys va emigrar cap a Ivano-Frankivsk, a l'est d'Ucraïna, ja que el seu pare, Grigori Liberman era de la ciutat de Vashkivtsi. Karol va confessar l'any 2006 que sovint se sentia discriminada a l'escola pel seu cognom jueu. Es va diplomar en una escola de música i en un institut musical a Kíev. Parla amb fluïdesa tant l'ucraïnès com el rus. Quan era adolescent, Karol (amb el seu nom real Tetiana Liberman) va actuar durant quatre anys amb el conjunt de ball de la sucursal de Kíev de l'Agència Jueva, i el seu repertori incloïa cançons en hebreu i en yiddish. L'any 2000 amb aquest conjunt va viatjar als Estats Units, on les aparicions del grup van recaptar diners per als programes de l'Agència Jueva per a Israel a Ucraïna. En el seu quart any, va rebre una beca del parlament d'Ucraïna. Karol va participar en un bon nombre de competicions musicals juvenils, regionals i internacionals jueves com també a musicals i espectacles teatrals. Va acabar segona al festival de Letònia "New Wave". Va esdevenir la solista del conjunt de les Forces Armades d'Ucraïna i alhora una personalitat del món televisiu. El 2005 va prendre un nom artístic menys jueu després que els productors de New Wave li haguessin suggerit això.
El 2006 va guanyar la preselecció ucraïnesa al Festival d'Eurovisió amb la cançó en anglès «I Am Your Queen» ("Sóc la teva reina") i així tingué l'oportunitat de representar Ucraïna al festival. Va resultar setena amb 145 punts, interpretant una nova versió de la cançó «Show Me Your Love» ("Mostra'm el teu amor").

## Referències

* ↑ «Tina Karol - biography, personal life, photos, songs, husband Eugene, son, and the latest news» (en rus), 20-12-2017. Arxivat de l'original el 2022-01-11. [Consulta: 9 gener 2022].
* ↑ Тіна Кароль. Біографія, Novynar
* 1 2 3 4 5 Across the Former Soviet Union Ukrainian Singer with Jewish Roots and New Name Takes Country by Stor, Jewish Telegraphic Agency (23 March 2006)

## Enllaços externs

* Tina Karol - Lloc web oficial (ucraïnès)
# Listvénnaia

Listvénnaia (en rus: Лиственная) és un poble de l'óblast de Kurgan, a Rússia, que en el cens del 2010 tenia 51 habitants. Pertany al districte de Ketovo.

## Referències

* ↑ Форсирование реки Тобол красной 5-й дивизией у г. Курган и взятие станции Варгаши
# Ca Rull

Ca Rull és un edifici del municipi de Valls (Alt Camp) protegit com a Bé Cultural d'Interès Local.
L'immoble és una nau aïllada amb quatre façanes i un magatzem annex unit per la façana principal. La finca queda delimitada per una tanca de construcció contemporània a la nau. L'origen d'aquesta fàbrica correspon al moment de la urbanització dels voltants de la carretera de Tarragona, que s'inicià a començaments de la dècada dels 80 del segle xix, seguint com a eix l'esmentada via pública. L'antiga fàbrica de tractament de pells, que avui coneixem amb el nom de Ca Rull, fou bastida per Josep Ferrer Vidal. Per deixar constància de la seva propietat, en Josep Ferrer feu posar el seu nom en relleu sota les mènsules del balcó central de la façana principal. Posteriorment adquirí la fàbrica Joan Rull i Cota. Per això se la coneix per aquest nom.
La fàbrica es compon de planta baixa i dues plantes pis, està formada per grans naus diàfanes amb estructura vertical de pilars d'obra de fàbrica manual i forjats de bigues metàl·liques a la planta baixa i fusta a les plantes superiors. La façana de la carretera de Tarragona està formada per cinc eixos compositius i està ornamentada amb emmarcats d'obra de fàbrica, baranes de balustres i ferro forjat, aplacat de pedra a la planta baixa. Les obertures de la planta baixa són d'arc de mig punt emmarcats amb pedra treballada. La resta de façanes, tot i no estar ornamentades, segueixen la composició i la relació buit-ple de la principal. La coberta és inclinada a quatre aigües de teula àrab tradicional. El magatzem annex és una nau diàfana de planta baixa d'estructura de pilars d'obra de fàbrica manual i forjat de cabirons i llates de fusta. La coberta és un terrat a la catalana.

## Referències

* 1 2 3 «Ca Rull». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 15 octubre 2013].
# Grup d'habitatges de Vacances (Torredembarra)

El Grup d'habitatges de Vacances és una obra racionalista de Torredembarra (Tarragonès) inclosa a l'Inventari del Patrimoni Arquitectònic de Catalunya.

## Descripció

Grup de quatre habitatges construïts en sèrie, i agrupats de forma esglaonada que deixen el màxim d'espai per al jardí en façana. Els garatges tenen l'accés per darrere de la parcel·la, mentre que l'entrada als habitatges es realitza pel jardí del davant. Els habitatges es desenvolupen en dues plantes en forma de T. A la planta baixa es troba la zona de dia: la sala d'estar es crea un espai de doble alçada que dona al dormitori principal, situat a la planta superior. Un dels costats de la T de la planta superior es recolza sobre la casa veïna, deixant un porxo a la planta inferior.

## Referències

* ↑ «Grup d'habitatges de Vacances». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 23 agost 2021].
# Multiplicador de força

En ciència militar, la multiplicació de la força o un multiplicador de força es refereix a un factor o una combinació de factors que dona al personal o a les armes (o a qualsevol altra maquinària) la capacitat de realitzar gestes més grans que sense ella. El factor de multiplicació és l'augment de mida esperat necessari per tenir la mateixa efectivitat sense aquest avantatge. Per exemple, si una tecnologia determinada com el GPS permet que una força aconsegueixi els mateixos resultats d'una força cinc vegades més gran però sense GPS, el multiplicador és de cinc. Aquestes estimacions s'utilitzen per justificar un cost d'inversió per als multiplicadors de força.
Abans de l'era de les comunicacions electròniques modernes, els mongols feien servir tàctiques d'eixam coordinades per comunicacions militars eficaços mitjançant banderes, banyes i missatgers. A l'edat mitjana, les estaques dels arquers van ser introduïdes a terra per protegir-se dels guerrers muntats. Aquest és un exemple de "braços combinats", un altre mètode antic de multiplicar de força.

## Història

Hi ha diferents exemples històrics notables de multiplicaciós de forces:
* Fortificacions: p. Ex. muralles de Teodosi de Constantinoble.
* Dependència de la força aèria per part de la Coalició en la Guerra del Golf i la invasió de l'Iraq de 2003.

## Psicologia

Napoleó és ben conegut pel seu comentari "La moral és per al físic, tres a un." L'exsecretari d'Estat dels Estats Units i president de l'Estat Major Conjunt, Colin Powell ha dit "L'optimisme perpetu és un multiplicador de força." Durant molt de temps se sap que la moral, l'entrenament i l'ethos produeixen efectes desproporcionats al camp de batalla.
La guerra psicològica pot dirigir-se a la moral, la política i els valors dels soldats enemics i els seus partidaris per neutralitzar-los eficaçment en un conflicte.
La tortura d'individus notoris en poblacions enemigues es pot convertir en vectors de malalties socials i crear efectes duradors a la població objectiva que superin les lesions físiques.

## Referències

* ↑ Luttwak, Edward N.. The Grand Strategy of the Byzantine Empire (en anglès). Harvard University Press, 2009, p. 76. ISBN 978-0-674-05420-2.
* ↑ Conduct of the Persian Gulf War: Chapters I through VIII (en anglès). United States Department of Defense, 1992, p. xiv.
* ↑ Tucker, Spencer C.. The Encyclopedia of Middle East Wars: The United States in the Persian Gulf, Afghanistan, and Iraq Conflicts [5 volumes: The United States in the Persian Gulf, Afghanistan, and Iraq Conflicts] (en anglès). ABC-CLIO, 2010, p. 606. ISBN 978-1-85109-948-1.
* ↑ «Maxims of Napoleon».
* ↑ «The Candidate of Dreams». Time Magazine, 13-03-1995 [Consulta: 2 maig 2010]. Arxivat 2008-02-08 a Wayback Machine. «Còpia arxivada». Arxivat de l'original el 2008-02-08. [Consulta: 21 desembre 2020].